

**Odgovori na novinarska vprašanja glede projekta Pazi.se**

**Vprašanja:**

na vas se obračam z nekaj vprašanji, glede projekta Pazi.se, ki ga vodi Združenje bank Slovenija. V kolikor razpolagate z odgovori, bi vas prosila informacije glede cene projekta ter vzroka in razloga, zakaj je bil ta projekt začet. Obenem nas zanima, kakšen je cilj projekta ter trajanje projekta oziroma kampanje.

Poleg tega bi prosila tudi za informacije, koliko QR kod je bilo že poskenirah z jumbo plakatov, ki se nahajajo ob slovenskih cestah ter za splošno oceno projekta.

**Odgovor Združenja bank Slovenije:**

Spletni goljufi izumljajo vedno nove načine, kako pretentati spletne uporabnike, zato ne preseneča, da število spletnih prevar iz leta v leto narašča. Za večjo osveščenost ljudi in večjo zmožnost pravočasno prepoznati prevare ter ta trend v bodoče obrniti v negativno smer so se članice Združenja bank Slovenije odločile za kampanjo pazi.se, ki uporabnike spleta – pa tudi širšo javnost – seznanja z različnimi spletnimi prevarami, kako te prepoznati in se pred njimi pravočasno zaščititi. S kampanjo smo začeli v sredini junija, trajala pa bo do novembra letos; glede na številne pozitivne odzive, skeniranje QR kod, ki so del zunanjega oglaševanja, številne všečke in deljenje objav upamo zatrditi, da je kampanja uspešna.

Še več – pozornost je uspešno pritegnila prav s tem, da je na plakatih posnemala primere prevar spletnih goljufov, ki so ga mimoidoči takoj registrirali. Precej jih je kodo poskeniralo in tako ugotovilo, da bi bili – če bi šlo za pravo prevaro – že žrtev spletnega goljufa. Imeli smo tudi nekaj primerov, ko so naše plakate prijavili policiji. To se nam zdi dobro, saj priča o tem, da smo dosegli svoj namen, vzbudili pozornost in ljudi spodbudili, da ostanejo pozorni na spletne prevare.

Združenje bank Slovenije  
Ljubljana, 26. junij 2023